CELEX: 32015R2455
Language: hu
Date: 2015-12-21 00:00:00
Title: A Bizottság (EU) 2015/2455 végrehajtási rendelete (2015. december 21.) egyes áruk Kombinált Nómenklatúra szerinti besorolásáról

24.12.2015   
            
            
               HU
            
            
               Az Európai Unió Hivatalos Lapja
            
            
               L 339/40
            
         A BIZOTTSÁG (EU) 2015/2455 VÉGREHAJTÁSI RENDELETE
   (2015. december 21.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               A Vámkódexbizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 21-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  A jegyzékbe vétel okai
               
            
                  (1)
               
               
                  (2)
               
               
                  (3)
               
            
                  A termék az alábbi rákfélék és puhatestűek húsát tartalmazza (tömegszázalékban:):
               
               
                  1605 54 00
               
               
                  A besorolást a Kombinált Nómenklatúra 1. és 6. általános értelmezési szabálya, a 16. árucsoport 2. megjegyzése, valamint az 1605 és az 1605 54 00 KN-kód megfogalmazása határozza meg.
                  A termék tengeri eredetű élelmiszerekből áll (különböző rákfélék és puhatestűek húsából), amelyek egy része nyers vagy forrázott (0307 vtsz.), másik része főtt (1605 vtsz.). Az ilyen termék készítménynek minősül, tekintettel arra, hogy a főzés miatt az áru nem sorolható a 3. árucsoportba, mivel az, hacsak részben is, de az említett árucsoporton belül fel nem tüntetett eljárással készül (lásd a Harmonizált Rendszer 3. árucsoporthoz tartozó magyarázata általános rendelkezéseinek ötödik bekezdését).
                  Tekintettel arra, hogy a termékben a kalmár és a tintahal súlya dominál, azt a 16. árucsoport 2. megjegyzése értelmében a 16. árucsoporton belül a termék domináns részének megfelelő KN-kód alá kell besorolni.
                  Ezért a terméket az 1605 54 00 KN-kód alá, elkészített vagy tartósított tintahalként vagy kalmárként kell besorolni.
               
            
                  
                              —
                           
                           
                              nyers kalmár és tintahal kar
                           
                        
               
                  25
               
            
                  
                              —
                           
                           
                              nyers kalmár és tintahal csík
                           
                        
               
                  20
               
            
                  
                              —
                           
                           
                              nyers kalmár gyűrű
                           
                        
               
                  20
               
            
                  
                              —
                           
                           
                              főtt sárga bébikagyló
                           
                        
               
                  20
               
            
                  
                              —
                           
                           
                              forrázott garnélarák
                           
                        
               
                  15
               
            
                  A termék fagyott állapotban (– 20 °C hőmérsékleten), 1 kg űrtartalmú zacskós kiszerelésben (nettó tömeg 800 gramm) kerül forgalomba.